<classify> MSHAMBULIAJI wa Simba, John Bocco, huenda akaanza kucheza mchezo wa Ligi Kuu Tanzania Baradhidi ya Azam FC, unaotarajiwa kuchezwa Oktoba 23 mwaka huu, Uwanja wa UhuruDar es Salaam. Bocco alikuwa nje ya dimba kwa muda mrefu, baada yakuumia nyama za paja, wakati aliichezea Simba mchezo wa Ngao ya Jamii dhidi yaAzam uliochezwa Agosti 17 mwaka huu, Uwanja wa Taifa, Dar es Salaam. Tatizo hilo lilimfanya kuwa nje ya dimba kwa zaidi kwamwezi mmoja. Hata hivyo katika mazoezi yaliyofanyika jana asubuhi Uwanjawa Uhuru Dar es Salaam, mshambuliaji huyo ambaye pia ni nahodha wa Simbaalijifua na wachezaji wengine wa kikosihicho. Ni wazi hiyo itakuwa habari njema kwa benchi la ufundi laWekundu hao pamoja na mashabiki wa klabu hiyo, kwani mshambuliaji huyo amekuwana mchango mkubwa kikosini kwao tangu aliposajiliwa kutoka Azam. Bocco mbali ya kuwa mfungaji mzuri, pia amekuwamtengenezaji mzuri wa mabao na wachezaji wengine na hasa mshambuliaji wa timuhiyo Meddie Kagere. Simba ilirejea Dar es Salaam juzi jioni ikitokea Kigoma ilikoenda kwa ziara ya kimichezo. Ikiwa huko ilicheza mechi mbili za kirafiki dhidi ya Mashujaa FCya Daraja la Kwanza na kupata ushindi wa bao 1-0, kabla ya kuikabili Aigle Noirinayoshiriki Ligi Kuu Burundi na kutoka suluhu, mechi zote zilichezwa Uwanja waLake Tanganyika mkoanu humo. Lakini kabla ya kutimkia Kigoma, Simba iliumana na timu ya Bandari inayoshirikiLigi Kuu Kenya na kushinda bao 1-0, mchezo wa kirafiki uliochezwa Uwanja wa Taifa Dar es Salaam. Akizungumza baada ya kumalizika kwa mazoezi hayo, Menejawa Simba, Patrick Rweyemamu, alisema leo watawapa mapumiziko wachezaji waobaada ya kutoka kwenye ziara ya Kigoma. Tumefanya mazoezi leo jana asubuhi lakini keshohawatafanya, tutawapa mapumziko na baadaya hapo wataendelea na programu ya mazoezi kama kawaida ya kujiandaa na mchezodhidi ya Azam, alisema.  <topic>: MICHEZO 